
Referat de aprobare la proiectul de hotărâre nr. ............ privind accesarea Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030


	În luna aprilie a anului curent a fost publicat ghidul actualizat aferent Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030, prin care instituțiile publice pot primi ecotichete în valoare de 120.000 lei pentru achiziționarea de autovehicule hybrid sau 100% electrice.
UAT Comuna Lețcani ar putea beneficia de avantajele achiziționării unui autovehicul hybrid prin acest program, eficientizând activitatea zilnică derulată de către instituția noastră și diminuând cheltuielile cu combusibilul clasic.
Așadar, având în vedere:
1. ORDINUL nr. 1.231 din 23 aprilie 2025 prin care s-a aprobat GHIDUL DE FINANȚARE din 23 aprilie 2025 a Programului privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030;
2. Referatul nr. 4555/09.05.2025 elaborat de către dl. viceprimar Țoptea Vasile, prin care se propune participarea la program pentru achiziționarea unui autovehicul hybrid și alocarea cofinanțării necesare;
3. Referatul nr. 5058/21.05.2025 emis de către insp. Onofrei Ioana din cadrul Compartimentului de Protecția Mediului privind etapele și documentele necesare accesării acestui program extrase din ghidul de finanțare,

în temeiul Art. 129 alin. (1), alin. (2)  și alin. (9) lit. a) și art. 139 din OUG 57/2019 privind Codul administrativ, cu modificările și completările ulterioare, propun participarea la Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic 2025-2030 în vederea achiziționării unui autovehicul hybrid necesar derulării activităților zilnice ale Primăriei Lețcani și alocarea cofinanțării necesare conform referatului nr. 4555/09.05.2025.
Proiectul de hotărâre va fi înaintat comisiilor de specialitate pentru avizare, după care va fi supus aprobării Consiliului Local.

